CELEX: E2015P0010
Language: da
Date: 2015-04-21 00:00:00
Title: Sag anlagt den 21. april 2015 af EFTA-Tilsynsmyndigheden mod Island (Sag E-10/15)

25.6.2015   
            
            
               DA
            
            
               Den Europæiske Unions Tidende
            
            
               C 209/6
            
         Sag anlagt den 21. april 2015 af EFTA-Tilsynsmyndigheden mod Island
   (Sag E-10/15)
   (2015/C 209/05)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Auður Ýr Steinarsdóttir og Marlene Lie Hakkebo, som befuldmægtigede, den 21. april 2015 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 21au i kapitel III i bilag XX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/126/EF af 21. oktober 2009 om fase II-genvinding af benzindampe ved benzinpåfyldning af motorkøretøjer på servicestationer) som tilpasset EØS-aftalen ved protokol 1 hertil, og i henhold til EØS-aftalens artikel 7, idet Island ikke inden for den fastsatte frist har vedtaget de foranstaltninger, der er nødvendige for at gennemføre nævnte retsakt.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
               —
            
            
               Søgsmålet vedrører den omstændighed, at Island ikke inden den 10. februar 2015 har efterkommet den begrundede udtalelse, som EFTA-Tilsynsmyndigheden afgav den 10. december 2014 om denne stats manglende gennemførelse i den nationale retsorden af Europa-Parlamentet og Rådet direktiv 2009/126/EF af 21. oktober 2009 om fase II-genvinding af benzindampe ved benzinpåfyldning af motorkøretøjer på servicestationer, som omhandlet i punkt 21au i kapitel III i bilag XX til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil (herefter »retsakten«).
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsakten og EØS-aftalens artikel 7, idet det ikke har truffet de foranstaltninger, der er nødvendige for at gennemføre retsakten inden for den fastsatte frist.